
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

10 ΝΟΕΜΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 80302/1602/87 

Νέος Κανονισμός Εκπαίδευσης της Δημόσιας Σχολής Μετεκπαί¬ 
δευσης Θαλαμηπόλων Ε.Ν. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 68 του Ν.Δ/τος 187/73 «περί 
Κώδικος Δημοσίου Ναυτικού Δικαίου» (ΦΕΚ 261Α/73). 

β. Το Π.Δ. 394/86 «περί Ειδικών προσόντων υποψηφίων για 
την απόκτηση αποδεικτικών ναυτικής ικανότητας υπηρεσίας δια¬ 
μερισμάτων και παρεχόμενο δικαίωμα υπηρεσίας στα Εμπορικά 
πλοία» (ΦΕΚ 176Α/86). 

γ. Τη γνωμοδότηση του Συμβουλίου των ΔΣΕΝ αριθμ. 12/ 
14.10.1987. 

δ. Την ανάγκη αναμόρφωσης σε νέες βάσεις της παρεχόμενης 
Μετεκπαίδευσης από τη Δημόσια Σχολή Μετεκπαίδευσης Θαλα¬ 
μηπόλων Ε.Ν., αποφασίζουμε: 

1. Κυρώνουμε τον Κανονισμό Εκπαίδευσης της Δημόσιας 
Σχολής Μετεκπαίδευσης Θαλαμηπόλων Ε.Ν. που επισυνάπτεται 
στην απόφαση αυτή. 

2. Η απόφαση αυτή με τον Κανονισμό και τα παραρτήματα, 
του οποίου η ισχύς αρχίζει από την κοινοποίηση, να δημοσιευθούν 
στην Εφημερίδα της Κυβέρνησης. 

Πειραιάς, 15 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΚΑΝΟΝΙΣΜΟΣ ΕΚΠΑΙΔΕΥΣΗΣ 
ΔΗΜΟΣΙΑΣ ΣΧΟΛΗΣ ΜΕΤΕΚΠΑΙΔΕΥΣΗΣ 
ΘΑΛΑΜΗΠΟΛΩΝ Α.Ε. 

Άρθρο 1. 

Υποχρεώσεις σπουδαστών. 

1. Οι Σπουδαστές της Δημόσιας Σχολής Μετεκπαίδευσης Θα¬ 
λαμηπόλων Ε.Ν. οφείλουν να δείχνουν πνεύμα συνεργασίας με τη 
Διοίκηση, τη Διεύθυνση σπουδών και το εκπαιδευτικό προσω¬ 
πικό, δεδομένου ότι η μετεκπαίδευση στη Σχολή’αποβλέπει στη 
διεύρυνση των επαγγελματικών γνώσεων και την ανύψωση των 
δικών τους επαγγελματικών ικανοτήτων και να συμμορφώνονται 
με προθυμία και ακρίβεια με τις υποχρεώσεις τους που διαγράφο¬ 
νται στον παρόντα Κανονισμό, καθώς και με τις εντολές και οδη¬ 
γίες της Διοίκησης και της Διεύθυνσης Σπουδών που εκδίδονται 
στα πλαίσια των υποχρεώσεων αυτών. 


2. Ειδικότερα οφείλουν να: 

α. Προσέρχονται έγκαιρα στις παραδόσεις. Η είσοδος στις αί¬ 
θουσες διδασκαλίας απαγορεύεται μετά την έναρξη των μαθημά¬ 
των. 

β. Συμπεριφέρονται πάντοτε με κομψότητα, τάξη και ευπρέ¬ 
πεια. 

γ. Δείχνουν την πρέπουσα προσοχή κατά τις παραδόσεις και 
αφιερώνουν τον απαιτούμενο χρόνο επιμελούς μελέτης για την 
πληρέστερη αφομοίωση και εμπέδωση των διδασκομένων γνώ¬ 
σεων στη Σχολή. 

δ. Δείχνουν τον πρέποντα σεβασμό προς τους καθηγητές τους. 

ε. Μην καπνίζουν κατά τη διάρκεια του μαθήματος (κατ’ εξαί¬ 
ρεση επιτρέπεται το κάπνισμα στη διάρκεια των γραπτών εξετά¬ 
σεων). 

στ. Διατηρούν την καθορισμένη γι’ αυτούς θέση στις αίθουσες 
διδασκαλίας. 

ζ. Χειρίζονται τα εκπαιδευτικά όργανα και εποπτικά μέσα δι¬ 
δασκαλίας με ιδιαίτερη επιμέλεια και προσοχή, σύμφωνα με τις 
οδηγίες και υποδείξεις της Διοίκησης της Διεύθυνσης Σπουδών 
και του εκπαιδευτικού προσωπικού για αποφυγή ατυχημάτων 
και πρόληψη ζημιών ή φθορών. Οι σπουδαστές είναι υπεύθυνοι 
για τις βλάβες που προκαλούνται απ’ αυτούς. 

η. Διατηρούν την καθαριότητα στους χώρους των εγκαταστά¬ 
σεων που χρησιμοποιούν. 

3. Σπουδαστής που γράφει ή ρυπαίνει ή με οποιοδήποτε τρόπο 
προκαλεί ζημιά ή αδικαιολόγητη φθορά σε βιβλία, όργανα, έπι¬ 
πλα, καθώς και σε άλλο είδος της Σχολής ή χάσει κάποιο είναι 
υποχρεωμένος να αντικαταστήσει το κατεστραμμένο ή χαμένο 
αντικείμενο. 

Σε περίπτωση που οι ζημιές ή φθορές έγιναν εκούσια τιμωρεί¬ 
ται πειθαρχικώς. 

Άρθρο 2. 

Κυρώσεις. 

1. Η μη τήρηση από μέρους του σπουδαστή οποιασδήποτε από 
τις υποχρεώσεις που καθορίζονται στο προηγούμενο άρθρο και η 
ανάρμοστη γενικώς συμπεριφορά του ελέγχεται πειθαρχικά από 
τον Καθηγητή με επίπληξη ή αποβολή από την αίθουσα διδασκα¬ 
λίας ή με αποκλεισμό από άλλες τυχόν ώρες διδασκαλίας του 
ίδιου Καθηγητή την ίδια μέρα. Σχετικά ενημερώνεται αυθημερόν 
ο Δ/ντής Σπουδών. 

2. Στη Διοίκηση της Σχολής επιφυλάσσεται το δικαίωμα απο¬ 
βολής του παραβάτη σπουδαστή από τα μαθήματα μέχρι τρεις 
ημέρες ανεξάρτητα αν επιβλήθηκαν ή όχι οι προβλεπόμενες από 
την προηγούμενη παράγραφο κυρώσεις. 

3. Η Διοίκηση της Σχολής σε σοβαρότερες κατά την κρίση της 
περιπτώσεις μετά τη λήψη της έγγραφης απολογίας του παρα¬ 
βάτη ή την άπρακτη παρέλευση 48ωρης προθεσμίας και αφού 

εξαντλήσει την πειθαρχική δικαιοδοσία της αναφέρεται στην αρ¬ 
μόδια Διεύθυνση του ΥΕΝ ζητώντας δικαιολογημένα την επαύ- 
ξηση της ποινής που επιβάλλει, υποβάλλοντας συγχρόνως και τυ¬ 
χόν απολογία του παραβάτη σπουδαστή. 

4. Για την υπόθεση τελικά αποφασίζει ο Υπουργός Ε.Ν. που 
έχει τη δυνατότητα να επεκτείνει τον αποκλεισμό του σπουδαστή 
από τα μαθήματα του υπόλοιπου χρονικού διαστήματος μέχρι τη 
λήξη της εκπαιδευτικής περιόδου. 

5. Μέχρι να τακτοποιηθεί οποιαδήποτε εκκρεμότητα που οφεί¬ 
λεται σε υπαιτιότητα ή αμέλεια σπουδαστή (π.χ. μη επιστροφή μη 
αντικατάσταση εκπαιδ. κειμένων της Σχολής κ.λπ.) δεν χορηγεί¬ 
ται από τη Διοίκηση το οικείο πιστοποιητικό εκπαίδευσης. 

Άρθρο 3.' 

Μαθήματα, ώρες διδασκαλίας και διδακτέα ύλη. 

1. Η εκπαίδευση των σπουδαστών αρχίζει από την 1η Οκτω¬ 
βρίου κάθε έτους (εφόσον συγκροτηθεί τμήμα) διαρκεί 96 εργάσι¬ 
μες ημέρες και πραγματοποιείται από Δευτέρα μέχρι Παρα¬ 
σκευή. 

Κάθε εργάσιμη ημέρα περιλαμβάνει 6-7 διδακτικές ώρες με 
διάρκεια η κάθε μία 45 λεπτά. 

2. Τα διδασκόμενα μαθήματα και οι αντίστοιχα διατιθέμενες 
ώρες διδασκαλίας έχουν όπως παρακάτω σε σύνολο- 96 ημερών 
διδασκαλίας: 

α. Αγγλικά διατιθέμενες ώρες 192 

β. Γαλλικά διατιθέμενες ώρες 72 

γ. Επαγγελματικές γνώσεις διατιθέμενες ώρες 192 

δ. Γενικές γνώσεις διατιθέμενες ώρες 96 

ε. Πρώτες βοήθειες διατιθέμενες ώρες 24 

3. Οι εννέα (9) ημέρες πρακτικής εκπαίδευσης, κατανέμονται 
κατά μάθημα ως ακολούθως: 

Τραπεζαρία - Τραπεζοκομία τρεις (3) ημέρες. 

Μπαρ μία (1) ημέρα. 

Κουζίνα τρεις (3) ημέρες. 

Διαμερίσματα και Γενικοί χώροι δύο (2) ημέρες. 

4. Οι ώρες διδασκαλίας κάθε ημέρας καταχωρούνται στο 
ΗΜΕΡΗΣΙΟ ΔΕΛΤΙΟ ΔΙΔΑΣΚΟΜΕΝΗΣ ΥΛΗΣ, όπως στο συ¬ 
νημμένο ΥΠΟΔΕΙΓΜΑ Α. 

5. Η διδακτέα ύλη για καθένα μάθημα καθορίζεται στο ΠΑ¬ 
ΡΑΡΤΗΜΑ Α' του παρόντος Κανονισμού. 

Άρθρο 4. 

Αριθμός Σπουδαστών κατά τάξη και 
προϋποθέσεις εγγραφής σπουδαστού στη Σχολή. 

1. Ο αριθμός των σπουδαστών σε κάθε τάξη πρέπει να τηρείται 
σε χαμηλά επίπεδα, οπωσδήποτε όμως να μην υπερβαίνει τους 
30 σπουδαστές, λαμβάνοντας υπόψη και τις δυνατότητες της 
Σχολής και να μην είναι κατώτερος των 7. 

2. Οι προϋποθέσεις εγγραφής σπουδαστών στη Σχολή καθορί¬ 
ζονται από το ΠΔ 394/86 (ΦΕΚ 176Α/12.11.1986). 

Άρθρο 5. 

Αποκλεισμός από απουσίες. 

Ο σπουδαστής που κατά τη διάρκεια φοίτησης ή επαναφοίτη- 
σης απούσιασε περισσότερο από το ένα πέμπτο (1/5) των ωρών 
διδασκαλίας που προβλέπονται για κάποιο μάθημα δεν έχει δι¬ 
καίωμα να λάβει μέρος στην εξέταση του μαθήματος αυτού και 
υποχρεούται να παρακολουθήσει και πάλι τη διδασκαλία του. 

Άρθρο 6. 

Επιτροπή εξετάσεων. 

Οι σπουδαστές υποβάλλονται σε προφορική και πρακτική εξέ¬ 
ταση ενώπιον διμελούς εξεταστικής Επιτροπής αποτελούμενη 
από τους: 

α. Διοικητή της Σχολής και σε περίπτωση κωλύματος από τον 
Υποδιοικητή ή Δ/ντή Σπουδών ως Α' μέλος. 

β. Καθηγητή που δίδαξε το μάθημα ως Β' μέλος. 

Εφόσον κάποιο μάθημα διδάχθηκε από περισσότερους του ενός 
Καθηγητές η εξέταση δύναται να διενεργηθεί υπό ενός Καθηγη- 
τού οριζόμενου από το Διοικητή της Σχολής. 

Άρθρο 7. 

Εξετάσεις. 

1. Οι εξετάσεις για την απόκτηση του πτυχίου διεξάγονται 


κατά μάθημα ως ακολούθως: 

Α. ΕΠΑΓΓΕΛΜΑΤΙΚΕΣ ΓΝΩΣΕΙΣ, 
α. Γραπτές εξετάσεις 

1. Ένα ΜΕΝϋ σε ξένη γλώσσα 

2. Τραπεζαρία - Τραπεζοκομία 

3. Οινολογία - μπαρ 

4. Κουζίνα 

5. Ξενοδοχείο. 

Επιτυχών θεωρείται αυτός που έχει προβιβάσιμο βαθμό στα 
τρία (3) από τα πέντε (5) θέματα, 
β. Προφορικές εξετάσεις 

1. Τραπεζαρία - Τραπεζοκομία 

2. Οινολογία - μπαρ 

3. Κουζίνα 

4. Ξενοδοχείο 
Β. ΑΓΓΛΙΚΑ 

α. Γραπτές εξετάσεις 

1. Κλήση ενός ρήματος στη Γραμματική 

2. Γραφή ενός κειμένου στην Αγγλική 

3. Μετάφραση κειμένου από την Αγγλική στην Ελληνική 
γλώσσα. 

Επιτυχών θεωρείται αυτός που έχει προβιβάσιμο βαθμό στα 
δύο (2) από τα τρία (3) θέματα, 
β. Προφορικές εξετάσεις 

1. Κλήση ενός ρήματος στη Γραμματική 

2. Ανάγνωση κειμένου και μετάφραση στην Ελληνική 

3. Ονομασίες ειδών επαγγελματικής χρήσης και μετά¬ 


φραση. 

Γ. ΓΑΛΛΙΚΑ 

Ότι ισχύει για τα Αγγλικά. 

Δ. ΓΕΝΙΚΕΣ ΓΝΩΣΕΙΣ 

Προφορική εξέταση 
Ε. ΠΡΩΤΕΣ ΒΟΗΘΕΙΕΣ 

Προφορική εξέταση 

2. Η διάρκεια εξετάσεων για τα μαθήματα Επαγγελματικές 
Γνώσεις, Αγγλικά και Γαλλικά καθορίζεται σε 3 ώρες. 

Η διάρκεια εξετάσεων για τα μαθήματα Γενικές Γνώσεις και 
Πρώτες Βοήθειες καθορίζονται σε 1 1/2 ώρες. 

3. Κανένα μάθημα στα προφορικά εξετάζεται και βαθμολογεί¬ 
ται χωριστά από το κάθε μέλος της επιτροπής το οποίο απευθύνει 
ερωτήσεις προς τον εξεταζόμενο. 

4. Στην τελική βαθμολογία λαμβάνεται ο συμψηφισμός γρα¬ 
πτής και προφορικής εξέτασης. 

5. Η πρακτική προφορική εξέταση των σπουδαστών κατά μά¬ 
θημα διενεργείται αμέσως μετά το τέλος της εκπαιδευτικής πε¬ 
ριόδου με προθεσμία μέχρι και δύο (2) ημερών για την καλύτερη 
προετοιμασία. 

Σε περίπτωση που κωλύεται ο Καθηγητής που δίδαξε το μά¬ 
θημα ορίζεται από το Διοικητή ως Β' μέλος της Επιτροπής ο Δ/ 
ντής Σπουδών ή άλλος διδάσκων το ίδιο ή συναφές μάθημα Κα- 
θηγητής. 

Την κανονική διεξαγωγή των εξετάσεων δύναται να παρακο¬ 
λουθήσει Ανώτερος Αξιωματικός ΑΣ οριζόμενος υπό του Υπουρ¬ 
γού Ε.Ν. 

Άρθρο 8. 

Επίδοση - Βάση επιτυχίας. 

1. Η επίδοση κατά τις εξετάσεις βαθμολογείται απο 0-20, 
βάση επιτυχίας αποτελεί το 12. 

2. Επίδοση του εξεταζομένου στο μάθημα αποτελεί ο Μέσος 
Όρος της βαθμολογίας των δύο μελών της Επιτροπής. 

Κατά την εξαγωγή του μέσου όρου όταν το προκύπτον κλάσμα 
είναι μισό, ο επιπλέον βαθμός λογίζεται ολόκληρος, διαφορετικά 
παραλείπεται. 

3. Η βαθμολογία των μελών και ο μέσος όρος αυτών καταχω- 
ρείται σε πίνακα ΒΑΘΜΟΛΟΓΙΑΣ ΤΩΝ ΕΞΕΤΑΣΕΩΝ όπως το 
συνημμένο υπόδειγμα Β'. 

4. Ο ΠΙΝΑΚΑΣ ΒΑΘΜΟΛΟΓΙΑΣ ΕΞΕΤΑΣΕΩΝ υπογράφε¬ 
ται από τα μέλη της Επιτροπής και θεωρείται από το Διοικητή. 

Άρθρο 9. 

Επανεξέταση. 

1. Σπουδαστής που πέτυχε τουλάχιστον τη βάση σε όλα τα μα- 

θήματα θεωρείται ότι απεφοίτησε από τη Σχολή και δικαιούται το 
προβλεπόμενο πιστοποιητικό αποφοίτησης. 

2. Σπουδαστής που δεν συγκέντρωσε τη βάση σε οποιοδήποτε 
μάθημα ή δεν προσήλθε στις εξετάσεις για οποιοδήποτε λόγο θε¬ 
ωρείται αποτυχών και δύναται να επανελθεί για εξέταση κατά τις 
επόμενες εξεταστικές περιόδους. 

Άρθρο 10. 

Χορηγούμενο πιστοποιητικό. 

Σε όσους αποφοιτούν με επιτυχία από τη Σχολή χορηγείται 
Πιστοποιητικό Αποφοίτησης όπως το υπόδειγμα Γ. 

Άρθρο 11. 

Βιβλίο Μητρώου Σπουδαστών. 

1. Από τη Διεύθυνση της Σχολής τηρείται βιβλίο μητρώου 
σπουδαστών στο οποίο αναγράφεται το ονοματεπώνυμο, το πα¬ 
τρώνυμο, ο αριθμός ΜΕΘ, η ειδικότητα στο Εμπορικό Ναυτικό, ο 
κύκλος σπουδών και τα στοιχεία του πιστοποιητικού αποφοίτη¬ 
σης του σπουδαστή. 

2. Επίσης τηρείται ανά περίοδο συγκεντρωτικός πίνακας 
απουσιών κατά σπουδαστή για κάθε κύκλο σπουδών. 

ΠΑΡΑΡΤΗΜΑ Α' 

ΔΙΔΑΚΤΕΑ ΥΛΗ 

ΜΑΘΗΜΑ: ΕΠΑΓΓΕΛΜΑΤΙΚΕΣ ΓΝΩΣΕΙΣ 
ΜΕΡΟΣ Α' ΤΡΑΠΕΖΑΡΙΑ 

1. Εισαγωγή στην εστιατορική τέχνη. 

2. Το προσωπικό της τραπεζαρίας και διαβάθμισή του. 

Στολές κατά ειδικότητα. 

3. Περιγραφή τραπεζαρίας, διαστάσεις και διάταξη τραπέ¬ 
ζιών. 

Σχετικές προδιαγραφές όπως περιλαμβάνονται από τον Κανο¬ 
νισμό ενδιαίτησης επιβατών. 

4. Επαγγελματικός και ειδικός χώρος τραπεζοκόμισης. 

5. Ωράρια τραπεζοκόμισης επί των πλοίων. 

6. Τι πρέπει να έχουν υπόψη τους γενικά οι Θαλ/λοι οι ασχο¬ 
λούμενοι με την τραπεζαρία. 

7. Ειδικά καθήκοντα Αρχιθ/λου - Προϊσταμένου Τραπεζαρίας 
Τραπεζάρχου - Τραπεζοκόμου και βοηθού. 

8. Κανόνες παράστασης και κίνησης τραπεζοκόμου στο χώρο 
εστιάσεως. 

9. Υποδοχή και τακτοποίηση επιβατών στην τραπεζαρία. 

10. Ιεραρχική διάταξη καθορισμού θέσης συνδαιτημόνων στο 
τραπέζι. 

11. Τρόπος τακτοποίησης στην τραπεζαρία δυστροπούντων 
επιβατών. 

12. Διακόσμιση αιθουσών και τραπεζιού γενικά. 

13. Τρόπος στρωσίματος τραπεζιού θεωρητικά και πρα¬ 
κτικά. 

14. Τρόπος αλλαγής τραπεζομάντηλου. 

15. Ονομασία καλυμμάτων τραιίεζιού. 

16. Επιτραπέζια σκεύη και χειρισμός αυτών. 

17. Είδη παράθεσης (σερβιρίσματος) Τάμπλ-ντοτ, αλά καρτ, 
ανάπτυξη καθενός. 

18. Περιγραφή απλού και σύνθετου ΚΟΥΒΕΡ. 

19. Αγγλικός Γαλλικός και Ρωσσικός τρόπος σερβιρίσμα¬ 
τος. 

20. Είδη πρωινών ροφημάτων (ΟΟΝΤΙΝΕΝΤΑΕ) και Αγγλι¬ 
κών (ΒΚΕΑΚ ΡΑδΤ). 

21. Προετοιμασία - Σερβίρισμα τραπεζοκόμου. 

22. Προετοιμασία και τρόπος σερβιρίσματος αλά καρτ. 

Λεπτομέρειες προετοιμασίας τραπεζιού αλά ταμπλ-ντοτ. 

23. Τρόπος σερβιρίσματος αλά ταμπλ-ντοτ. 

24. Τρόπος σερβιρίσματος πρωινού σε θαλάμους (ΚΟυΜ 
δΕΚνίΟΕ). 

25. Πρόγευμα εκδρομής (ΒΑδΚΕΤ ΕϋΝΟ ΗΕΟΝ). 

26. Υποδείγματα και τρόπος σύνταξης ΜΕΝ115 πρωινού - με¬ 
σημβρινού - βραδινού για ταμπλ-ντοτ αλά καρτ. Σειρά σερβιρί¬ 
σματος των εδεσμάτων κατά είδος. 

27. Γενικές θέσεις παράθεσης εδεσμάτων. 

28. Ονοματολογία διάφορων ορεκτικών και τρόπος σερβιρί¬ 
σματος αυτών. 

29. Ονοματολογία και τρόπος σερβιρίσματος επιδορπίου. 

30. Ονοματολογία και τρόπος σερβιρίσματος διάφορων τυ¬ 


ριών. 

31. Επίσημα γεύματα (ΒΑΝήΐυΕΤδ). Διάγραμμα τραπεζιού 
τοποθέτησης συνδαιτημόνων. 

32. Τρόποι σερβιρίσματος ειδικών εδεσμάτων (ψάρια - χα¬ 
βιάρι - αστακός). 

33. Σαλάτες εμφάνιση ονοματολογία, τρόποι σερβίρισμα - 
τος. 

34. Πως τρώγονται τα μακαρόνια κατά τον Ιταλικό τρόπο 
(δΡΑΟΕΤΤΙ). 

35. Παράθεση τσαγιού κατά τον Αγγλικό και Ρωσσικό τρόπο. 

36. ΟΚΑΝϋΙ ΒΙΙΕΓΕΤδ σε ανοικτό και κλειστό χώρο ΟΗΕ- 
ΡΗΟΝ0ΥΚ. 

37. Καθήκοντα θαλαμηπόλου τραπεζαρίας Αξιωματικών και 
πληρώματος βοηθού θαλ/λου τραπεζαρίας Αξιωματικών και 
ωράριο εργασίας. 

Γενική παρατήρηση: Εφαρμογές και ασκήσεις σε όλα τα παρα¬ 
πάνω. 

ΜΕΡΟΣ Β' ΟΙΝΟΛΟΓΙΑ - ΒΑΚ 

1. Η ιστορία του κρασιού και του αμπελιού. 

2. Η περιεκτικότητα του κρασιού σε άλατα, οξέα, οινόπνευμα. 

3. Ελληνικά κρασιά: Τύπος και τόπος παραγωγής τους. Διά¬ 
κρισή τους ανάλογα με το χρώμα, τη γεύση και τον αφρό. 

4. Διεθνή κρασιά: Τα πλέον γνωστά και οι χώρες παραγωγής 
τους. 

5. Σαμπάνιες: Τόπος παραγωγής - Κατασκευή - Χρόνος - Τό¬ 
πος - Τρόπος παράθεσης. 

6. Συνοπτικές γνώσεις οινολογίας που αφορούν το θαλαμη¬ 
πόλο. Κρασιά υψηλών βαθμών, τρόπος κατασκευής ενιαίου τύ¬ 
που κρασιού, μετατροπή μούστου σε κρασί - ζύμωση - καιρικές 
συνθήκες καθαρισμός βαρελιών οιναποθήκη (κάβα). Συντήρηση. 
Περί αποσταγμάτων (ΟΟΟΝΑΟ, ούζο, κ.λπ) και απόσταξης. 

7. Αντιστοιχία ξένων και ελληνικών κρασιών. 

8. Αντιστοιχία κρασιών προς τα διάφορα εδέσματα. 

9. Υποδείγματα ΜΕΝΙΙδ επίσημου γεύματος με τα αντίστοιχα 
κρασιά. 

10. Ποτά μετά φαγητού (ΡΟΌδδΕ ΟΑΤΕ). 

11. Ιστορία του μπαρ. 

12. Εξοπλισμός ΒΑΚ σκεύη - εργαλεία - επίπλωση κ.λπ. 

13. Καθήκοντα και προσόντα ΒΑΚΜΑΝ. 

14. Η τέχνη ανάμειξης των ποτών (ΟΟΟΤΑΙΕ5). 

15. Ιστορικό του πρώτου ναυτικού (ΟΟΟΤΑ1Ε 5ΑΙΕΟΚ5 - 

οκυδ). 

16. Τι καλούμε ΟΟΕΤΑΙΕ. Ιστορικό του ΟΟΟΤΑΙΕ (με την 
ουρά του πετεινού). Χρησιμοποιούμενα ποτά γιά την παρασκευή 
ΕΟΟΤΑΙΕ5, ονομασία και ιδιότητες των κυριότερων 000- 
ΤΑΙΕδ. 

17. Ιστορικό του ΟΟΟΝΑΟ, κυριότερα εργοστάσια παραγω¬ 
γής του. Χρονολογική διάκριση των διάφορων παλαιών 000- 
ΝΑΟδ και τρόπος σερβιρίσματος. 

18. Ηδύποτα (ΕΙ0Ι1ΕΚ5) και βάση παρασκευής τους. 

19. Αποτελέσματα χημικής μελέτης ΡΑΟΕΙ 70 ποτών πλη- 
σιαζόντων τους βαθμούς αλκοόλης. 

20. Βασικά μέτρα που χρησιμοποιούνται για τα 000- 
ΤΑΙΕδ. 

21. Ονοματολογία διάφορων ΑΡΡΕΚΙΤΙΕΡ5 ξένων και ελλη¬ 
νικών. 

22. Αεριούχα ποτά, καρικεύματα κ.λπ. 

23. Συντήρηση κρασιών και ποτών. 

24. Θεωρητική διδασκαλία, συνταγές διάφορων ΟΟΟΤΑΙΕ5 
με βάση τη σαμπάνια ΟΟΟΓΙΑΕ διάφορων ΑΡΡΕΚΙΤΙΡ5 ΟΙΝ, 
λικέρ, ρούμι, ουΐσκυ και ποντς με βάση το κρασί. 

Γενική παρατήρηση: Πρακτικές εφαρμογές και ασκήσεις για 
τα παραπάνω. 

ΜΕΡΟΣ Γ’ ΞΕΝΟΔΟΧΕΙΑΚΕΣ ΤΕΧΝΕΣ 

1. Εισαγωγή στην Ξενοδοχειακή Τέχνη. 

2. Γενικά περί Ξενοδοχείων, παραλληλισμός προς τους αντί¬ 
στοιχους για τους επιβάτες χώρους του πλοίου. 

3. Τύποι και κατηγορίες Ξενοδοχείων. 

4. Καθήκοντα προσωπικού Ξενοδοχείου. 

5. Ευθέτηση κλινών - Τρόπος και στάδια καθαρισμού ενός δω¬ 
ματίου. 

6, Αναγκαίος εξοπλισμός των καμπινών. 

7. Βασικές διατάξεις του κανονισμού «περί ενδιαίτησης επιβα¬ 
τών». 

ΜΕΡΟΣ Δ' ΣΤΟΙΧΕΙΑ ΜΑΓΕΙΡΙΚΗΣ - ΖΑΧΑΡΟΠΛΑΣΤΙ- 
" ΚΗΣ 

1. Η μαγειρική τέχνη. 

2. Το μαγειρείο, μαγειρικά σκεύη, εξοπλισμός. 

3. Τεμαχισμός σφαγείων. Προπαρασκευή κρεάτων. Πουλε¬ 
ρικά, ψάρια. 

4. Είδη φαγητών. Τρόπος παρασκευής. Υλικά. Ποσολογία, 
σούπες, ζυμαρικά, ζωμοί. 

5. Σάλτες - Είδη - Τρόποι παρασκευής - Ποσολογία. 

6. Ορεκτικά - Ποσολογία. 

7. Γλυκίσματα - Τρόποι παρασκευής - Υλικά ποσολογία - Σάλ¬ 
τσες γλυκών. 

8. Συντήρηση κρεάτων και λοιπών τροφίμων. 

9. Προϋπολογισμός των αναγκαίων για ωρισμένο χρονικό 
διάστημα για τροφοδοσία ειδών. 

ΜΑΘΗΜΑ ΓΕΝΙΚΕΣ ΓΝΩΣΕΙΣ 
ΜΕΡΟΣ Α' ΙΣΤΟΡΙΚΑ - ΓΕΩΓΡΑΦΙΑ 


1. Ελλάδα: Θέση, όρη, πληθυσμός, έκταση. 

2. Κυριότεροι ποταμοί - Νησιά. 

3. Ασχολία των κατοίκων. 

4. Το κλίμα της Ελλάδας. 

5. Κυριότερες πόλεις - λιμάνια. 

6. Συγκοινωνίες - Οδικές - Σιδηροδρομικές - Θαλάσσιες - Αε¬ 


ροπορικές. 

7. Περιγραφή σημείων Αρχαιολογικού και Λαογραφικού εν¬ 
διαφέροντος. 

8. Γενικές γνώσεις Ελληνικής Ιστορίας. 

9. Στοιχεία Ελληνικής τέχνης. Γλυπτική - Αρχιτεκτονική - 


Ζωγραφική. 

10. Ελληνική λαϊκή τέχνη, θρύλοι και παραδόσεις ήθη και 


έθιμα. 

11. Τουριστικά κέντρα της Ελλάδας. Περιοδικές τουριστικές 
εκδηλώσεις ΡΕδΤίνΑΕδ 

12. Οργάνωση των Υπηρεσιών τουρισμού. 

13. Ο θαλάσσιος τουρισμός - Τουριστικό πλοίο. 

14. Οι χώρες της Ευρώπης. Τουριστικά κέντρα της Ευρώπης. 

15. Οι χώρες της Μεσογείου - Έκταση - Πληθυσμός - Κυριό- 
τερα λιμάνια. 

ΜΕΡΟΣ Β' ΝΑΥΤΙΚΕΣ ΓΝΩΣΕΙΣ 


1. Η σημασία της Εμπορικής Ναυτιλίας για την Ελλάδα. 

2. Το επιβατηγό και τουριστικό πλοίο και η σημασία τους για 
την ανάπτυξη των θαλάσσιων συγκοινωνιών και του τουρισμού 
της Ελλάδας. 

3. Οργάνωση και διοίκηση του πλοίου. 

4. Οργάνωση του προσωπικού Γενικών Υπηρεσιών του 
πλοίου. 

5. Καθήκοντα και υποχρεώσεις Θαλαμηπόλων - Πειθαρ- 
χία. 

6. Συμπεριφορά θαλαμηπόλου προς επιβάτη. 

7. Ποινικός και Πειθαρχικός Κώδικας Ε.Ν. 

8. Παραβάσεις των Κανονισμών εργασίας και οι προβλεπόμε- 
νες κυρώσεις. 

9. Σταδιοδρομία του θαλαμηπόλου - Εκπαίδευση - Επαγγελ¬ 


ματικός συνδικαλισμός. 

10. Περί πλοίου - Μέγεθος - Διαστάσεις - μέσα πρόωσης - Τα- 
χύτης πλοίου. 

11. Ασφάλεια Ναυσιπλοΐας - Προϋποθέσεις εκτέλεσης ασφα¬ 
λούς ταξιδιού. 

12. Κίνδυνος πυρκαγιάς - Γενικά προληπτικά μέτρα. 

13. Σωστικά μέσα πλοίων. 

14. Συναγερμός και Γυμνάσια. 

15. Καιρικές συνθήκες και κατάσταση θάλασσας στην ασφά¬ 
λεια ναυσιπλοΐας. 

16. Η κλίμακα ΜΠΟΦΩΡ. 

17. Λιμενικές Αρχές. 

ΜΕΡΟΣ Γ' ΥΓΙΕΙΝΗ ΚΑΘΑΡΙΟΤΗΤΑ 

1. Ατομική καθαριότητα και υγιεινή. 

2. Καθαριότητα τραπεζαρίας, ΒΑΚ, Μπουφέ, καμπινών κοι- 
νόχρηστων χώρων. 

3. Απολύμανση σκευών, θερμοκρασία καθαρισμού σκευών 
χρησιμοποιούμενα υλικά. 

4. Προφυλάξεις, για υγιεινή μεταφορά σκευών, εδεσμάτων, 
ποτών κ.λπ. 

ΜΑΘΗΜΑΤΑ: ΑΓΓΛΙΚΑ - ΓΑΛΛΙΚΑ 

1. Λεξιλόγιο και φρασιολογία σχετικά με τα σκεύη και έπιπλα 
τραπεζαρίας ΜΠΟΥΦΕ, ΜΠΑΡ, ΚΑΒΑΣ, ΔΙΑΜΕΡΙΣΜΑΤΩΝ 
και λοιπών χώρων τα οποία έχουν σχέση με την Ξενοδοχειακή 
και Εστιατορική τέχνη. 

2. Συνηθισμένοι διάλογοι μεταξύ επιβατών και θαλαμηπό¬ 
λων. 

3. Ονοματολογία τροφίμων. 

4. Αναγνώριση και μετάφραση διάφορων εδεσματολογίων 
(ΜΕΝυδ) και πρωινών ροφημάτων. 

5. Πρακτική εξάσκηση εκπαιδευομένων. 

ΜΑΘΗΜΑ ΠΡΩΤΕΣ ΒΟΗΘΕΙΕΣ 

1. Σκοπός Α' βοηθειών - Γενικές Αρχές - Ατυχήματα από 
εξωτερικά αίτια. 

2. Γενικά τραύματα, κατάγματα, διαστρέμματα και θλάσεις. 

Επίδεσμοι Α’ βοηθειών, αιμοστατικοί επίδεσμοι. 

3. Μεταφορά τραυματίου (με φορεία άνευ φορείου). 

4. Αιμορραγίες (εσωτερική και εξωτερική αποτέλεσμα αιμορ¬ 
ραγίας Α' βοήθειες). 

5. Απώλεια αισθήσεων (Γενικοί κανόνες για παροχή Α' βοη¬ 
θειών λιποθυμία, καταπληξία, σοκ). 

6. Εγκαύματα (θερμότητας, ακτινοβολίας, χημικών ου¬ 
σιών). 

7. Ηλεκτροπληξία (βλάβες και Α’ βοήθειες). 

8. Τεχνική της τεχνικής αναπνοής (διά στόματος σε στόμα, διά 
πιέσεως της ράχης, διά πιέσεως του στήθους, με τους αγκώνες). 

9. Φαρμακείο πλοίου και φαρμακείο σωσσιβίων λέμβων (ορ¬ 
γάνωση και πληρότητα σύμφωνα με τον υγειονομικό κανονισμό 
και τις απαιτήσεις των κανονισμών ασφαλείας). 

ΠΑΡΑΤΗΡΗΣΕΙΣ: 

Κατά την ανάπτυξη των θεμάτων προβάλλονται σχετικές κι¬ 
νηματογραφικές ταινίες και διαφάνειες (8ΕΙΟΕ5). 

ΠΑΡΑΡΤΗΜΑ Β. 

Υποδείγματα Α, Β και Γ. 


ΗΜΕΡΗΣΙΟ ΔΕΛΤΙΟ ΔΙΔΑΣΚΟΜΕΝΗΣ ΥΛΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΠΈΥΧΟΣ ΔΕΥΤΕΡΟΙ 

ΠΕΡΙΟΔΟΣ Από.έως. 

ΣΕΙΡΕΣ. 

ΜΑΘΗΜΑ. 



ΘΕδΡΗΘΗΚΕ 
Ο Διοικητής 

